\*P/2038097\*

**POZIV**

**za financiranje projekata**

**prema**

**PROGRAMU ZA POBOLJŠANJE INFRASTRUKTURE NA PODRUČJIMA NASELJENIM PRIPADNICIMA NACIONALNIH MANJINA**

***SMJERNICE ZA PODNOSITELJE ZAHTJEVA***

KLASA: 402-07/20-01/1220

URBROJ: 538-08-1-2-2/418-21-4

Zagreb, 30. travnja 2021. godine

**SADRŽAJ**

[**SADRŽAJ 2**](#_Toc57797828)

[**1.** **PROGRAM ZA POBOLJŠANJE INFRASTRUKTURE NA PODRUČJIMA NASELJENIM PRIPADNICIMA NACIONALNIF MANJINA 3**](#_Toc57797829)

[1.1 OSNOVA ZA RASPODJELU SREDSTAVA I ODABIR PROJEKATA 3](#_Toc57797830)

[1.2 CILJEVI PROGRAMA I PRIORITETI 3](#_Toc57797831)

[1.3 RASPODJELA FINANCIJSKIH SREDSTAVA MINISTARSTVA 3](#_Toc57797832)

[**2.** **PRAVILA JAVNOG POZIVA 4**](#_Toc57797833)

[2.1 UVJETI PRIHVATLJIVOSTI 4](#_Toc57797834)

[2.1.1. Prihvatljivi podnositelji zahtjeva 4](#_Toc57797835)

[2.1.2. Partnerstva i prihvatljivi partneri 6](#_Toc57797836)

[2.1.3. Područje provedbe projekta 6](#_Toc57797837)

[2.1.4. Provedbeno razdoblje 6](#_Toc57797838)

[2.1.5. Prihvatljive građevine i aktivnosti 6](#_Toc57797839)

[2.1.6. Prihvatljivi troškovi 8](#_Toc57797840)

[2.2 POSTUPAK PODNOŠENJA ZAHTJEVA 10](#_Toc57797841)

[2.2.1. Obrazac prijave za dodjelu financiranja 10](#_Toc57797842)

[2.2.2. Način podnošenja zahtjeva 10](#_Toc57797843)

[2.2.3. Rok za podnošenje zahtjeva 10](#_Toc57797844)

[2.2.4. Dodatne informacije 10](#_Toc57797845)

[**3. POSTUPCI DO DODJELE SREDSTAVA 11**](#_Toc57797846)

[***3.1 ZAPRIMANJE, OTVARANJE, ADMINISTRATIVNA PROVJERA I PROVJERA*** 11](#_Toc57797847)

[***PRIHVATLJIVOSTI ZAHTJEVA*** 11](#_Toc57797848)

[***3.2 VREDNOVANJE PROJEKTNIH PRIJEDLOGA*** 11](#_Toc57797849)

[***3.3 ODABIR PROJEKATA*** 12](#_Toc57797850)

[**4.** **UGOVOR O FINANCIRANJU 12**](#_Toc57797851)

[***4.1 OBAVEZE KORISNIKA I ZAŠTITNI MEHANIZMI*** 13](#_Toc57797852)

[***4.2 PROVEDBA PROJEKTA*** 13](#_Toc57797853)

[**5. POPIS PRILOGA 14**](#_Toc57797854)

1. **PROGRAM ZA POBOLJŠANJE INFRASTRUKTURE NA PODRUČJIMA NASELJENIM PRIPADNICIMA NACIONALNIF MANJINA**
	1. **OSNOVA ZA RASPODJELU SREDSTAVA I ODABIR PROJEKATA**

Vlada Republike Hrvatske donijela je **Odluku o provedbi programa za financiranje projekata lokalne infrastrukture i ruralnog razvoja na područjima naseljenim pripadnicima nacionalnih manjina, KLASA: 022-03/21-04/92; URBROJ: 50301-04/12-21-2 od 8. travnja 2021. godine** (u nastavku teksta: Odluka). Temeljem točke III. Odluke Ministarstvo regionalnoga razvoja i fondova Europske unije (u nastavku teksta: Ministarstvo) provodi Program za poboljšanje infrastrukture na područjima naseljenim pripadnicima nacionalnih manjina (u nastavku teksta: Program).

**1.2 CILJEVI PROGRAMA I PRIORITETI**

Cilj Programa je pružanje pomoći razvoju lokalnih zajednica na kojima povijesno žive i pripadnici nacionalnih manjina, a koja su demografski, ekonomski ili socijalno oslabljena i značajno ispod prosjeka nacionalne razvijenosti. Program pruža pomoć u smislu poboljšanja dostupnosti lokalne infrastrukture te se njime zagovara pristup promicanja ravnopravnosti, nediskriminacije i održivog razvoja te participativnog pristupa dionika šire lokalne zajednice.

Program je koncipiran kao odgovor na razvojne prioritete lokalne razine i predstavlja podršku za unaprjeđenje komunalne, socijalne, javne i gospodarske infrastrukture.

Program je namijenjen jedinicama lokalne samouprave koje su u skladu sa Zakonom o regionalnom razvoju Republike Hrvatske (Narodne novine, broj 147/14, 123/17 i 118/18) stekle status potpomognutog područja i kojima je udio pripadnika nacionalnih manjina u stanovništvu viši od 5% prema Popisu stanovništva iz 2011. godine.

**1.3 RASPODJELA FINANCIJSKIH SREDSTAVA MINISTARSTVA**

Sredstva za provedbu Programa osigurana su u Državnom proračunu Republike Hrvatske za 2021. godinu i projekcijama za 2022. i 2023. godinu u razdjelu 061, glava 05 Ministarstva regionalnoga razvoja i fondova Europske unije, program 2902 – Razvoj potpomognutih područja i područja s razvojnim posebnostima na aktivnosti K680046 - Poboljšanje infrastrukture na područjima naseljenim pripadnicima nacionalnih manjina u iznosu od 20.000.000,00 kuna (slovima: dvadesetmilijunakunainulalipa).

**Indikativna raspodjela sredstava**

Indikativna raspodjela sredstava Programa jedinicama lokalne samouprave prema indeksu razvijenosti na način:

|  |  |  |  |
| --- | --- | --- | --- |
| Skupina JLS prema indeksu razvijenosti | Broj JLS-a | Raspoređena sredstva prema Odluci u % | Iznos sredstava u kunama |
| I. | 54 | 50 | 10.000.000,00 |
|  II. | 30 | 25 | 5.000.000,00 |
| III. | 18 | 15 | 3.000.000,00 |
| IV. | 16 | 10 | 2.000.000,00 |

**Iznos financiranja**

* Prema ovom pozivu jedan podnositelj zahtjeva može podnijeti jedan zahtjev za financiranje projekta prema Programu.
* Vrijednost financiranja Ministarstva, po Korisniku, može iznositi najviše do

 500.000,00 kuna (slovima: petstotisućakunainulalipa) s PDV-om.

* Neće se financirati projekt čija je vrijednost manja od 100.000,00 kuna (slovima: stotisućakunainulalipa) s PDV-om.
1. **PRAVILA POZIVA**

**Definicije:**

* Zahtjev koji udovoljava uvjetima prihvatljivosti naziva se „Projektni prijedlog“.
* Projektni prijedlog koji je odobren za financiranje naziva se “Projekt”. Projekt čini jedna ili više prihvatljivih aktivnosti koje provode na jednoj ili više prihvatljivih građevina u skladu s Dodatkom B - Prijavnim obrascem i Dodatkom C - Proračunom projekta.
* Projekt može biti i dio investicije koja se, kao jedna tehnička i tehnološka cjelina, provodi u provedbenom razdoblju.
* U smislu provedbe Programa, nakon što je donesena Odluka o odabiru projekata, podnositelj zahtjeva dobiva naziv „Korisnik“.

**Korisnik je u cijelosti odgovoran za pripremu dokumentacije te provedbu i dovršetak Projekta.**

**2.1 UVJETI PRIHVATLJIVOSTI**

Uvjeti prihvatljivosti odnose se na:

* Podnositelje zahtjeva i njihove partnere
* Područje provedbe projekta
* Trajanje projekta
* Građevine i aktivnosti
* Troškove

**2.1.1.** **Prihvatljivi podnositelji zahtjeva**

Prihvatljivi podnositelji zahtjeva su jedinice lokalne samouprave razvrstane u skladu s Odlukom o razvrstavanju jedinica lokalne i područne (regionalne) samouprave prema stupnju razvijenosti (Narodne novine broj 132/17) u I., II., III. i IV. skupinu i s udjelom višim od 5 % pripadnika nacionalnih manjina u stanovništvu prema Popisu stanovništva iz 2011. godine.

**Tablica prihvatljivih podnositelja zahtjeva razvrstanih prema indeksu razvijenosti:**

|  |  |
| --- | --- |
| Skupina JLS prema indeksu razvijenosti | Prihvatljivi podnositelji zahtjeva : Općina/Grad |
| I. | ĐULOVAC, VELIKA PISANICA, DEŽANOVAC, SEVERIN, OKUČANI, GORNJI BOGIĆEVCI, STARA GRADIŠKA, KRNJAK, PLAŠKI, CETINGRAD, SABORSKO, VOJNIĆ, DONJI LAPAC, VRHOVINE, UDBINA, BRINJE, JAGODNJAK, LEVANJSKA VAROŠ, ŠODOLOVCI, POPOVAC, DRAŽ, PODGORAČ, VILJEVO, TRNAVA, PETLOVAC, GVOZD, DONJI KUKURUZARI, HRVATSKA DUBICA, SUNJA, MAJUR, GLINA, JASENOVAC, CIVLJANE, ERVENIK, BISKUPIJA, KISTANJE, VOĆIN, SOPJE, GRADINA, ČAĐAVICA, NOVA BUKOVICA, MIKLEUŠ, SUHOPOLJE, LUKAČ, CRNAC, GUNJA, MARKUŠICA, DRENOVCI, TOMPOJEVCI, TRPINJA, NEGOSLAVCI, GRAČAC, DVOR, LEĆEVICA. |
| II. | ŠTEFANJE, IVANSKA, KONČANICA, ŠANDROVAC, VELIKI GRĐEVAC, SIRAČ, GRUBIŠNO POLJE, DRAGALIĆ, SLUNJ, SOKOLOVAC, PERUŠIĆ, KNEŽEVI VINOGRADI, ERDUT, KOŠKA, VLADISLAVCI, MAGADENOVAC, DARDA, PUNITOVCI, ČAGLIN, BRESTOVAC, HRVATSKA KOSTAJNICA, TOPUSKO, SKRADIN, ZDENCI, ČAČINCI, BOROVO, BOGDANOVCI, NIJEMCI, STARI JANKOVCI, LIŠANE OSTROVIČKE |
| III. | HERCEGOVAC, GAREŠNICA, GARČIN, LASINJA, RASINJA, PETERANEC, LOVINAC, OREHOVICA, PODTUREN, MALA SUBOTICA, ČEMINAC, BELI MANASTIR, LIPIK, VRLIKA, KNIN, TORDINCI, LOVAS, ILOK. |
| IV. | BARILOVIĆ, JOSIPDOL, OTOČAC, KOTORIBA, ERNESTINOVO, BILJE, PAKRAC, VRBOVSKO, PETRINJA, PETRIJANEC, SLATINA, TOVARNIK, VUKOVAR, OBROVAC, BENKOVAC, POLAČA. |

Podneseni zahtjevi bit će isključeni iz postupka vrednovanja i odabira projekata, ukoliko Ministarstvo ima saznanja da je podnositelj zahtjeva/partner:

* zbog neispunjena ugovorne obveze dužan vratiti sredstva dobivena od Ministarstva ili mu je naplaćeno jamstvo za izvršenje ugovornih obveza;
* dostavio netočne informacija zatražene od Ministarstva;
* pokušao doći do povjerljivih informacija ili pokušao utjecati na Povjerenstvo i službenike Ministarstva u postupku odabira;
* pravomoćno osuđen za prijevaru i korupciju, udruživanje za počinjenje kaznenih djela ili bilo koje druge nezakonite aktivnosti štetne za financijski interes Republike Hrvatske.

**2.1.2. Partnerstva i prihvatljivi partneri**

Podnositelj zahtjeva može djelovati samostalno ili uz partnere.

**Partneri**

1. Partneri podnositelja zahtjeva mogu biti pravni subjekti čiji su osnivači podnositelj zahtjeva i u njegovom su većinskom vlasništvu kao i druga tijela javne vlasti čija aktivnost na realizaciji Projekta doprinosi cilju Programa.
2. Vijeća nacionalnih manjina u jedinicama lokalnih samouprava

Ukoliko podnositelj zahtjeva planira partnera koji sudjeluje u financiranju provedbe projekta, financijski doprinos partnera projektu treba biti vidljiv u Dodatku C - Proračunu projekta.

**2.1.3. Područje provedbe projekta**

Prihvatljiva područja provedbe su područja jedinica lokalne samouprave koje ulaze u prve četiri skupine prema indeksu razvijenosti i s udjelom višim od 5 % u stanovništvu pripadnika nacionalnih manjina prema Popisu stanovništva 2011.

**2.1.4. Provedbeno razdoblje**

Projekt čine prihvatljive aktivnosti koje se provode na projektu u provedbenom razdoblju i u skladu s Ugovorom o financiranju (u nastavku teksta: Ugovor) sklopljenim između Ministarstva i Korisnika.

Provedbeno razdoblje prema Programu je razdoblje od 1. siječnja 2021. godine do 31. prosinca 2022. godine. Provedbu aktivnosti na projektu Korisnik treba započeti u 2021. godini.

**2.1.5. Prihvatljive građevine i aktivnosti**

***Ciljane skupine***

Ciljana skupina je ukupno stanovništvo s područja prihvatljivih podnositelja, koje ima izravnu korist od provede projekta.

Podnositelji zahtjeva/Korisnici su dužni prilikom pripreme i provedbe projekata voditi računa o primjeni horizontalnih načela u provedbi projekata, odnosno promicanju jednakih mogućnosti i socijalne uključenosti (promicanja ravnopravnosti spolova te zabrana diskriminacije po bilo kojoj osnovi) i promicanju održivog razvoja (očuvanje, zaštita i unaprjeđenje zaštite okoliša, promicanje korištenja obnovljivih izvora energije i unaprjeđenja energetske učinkovitosti).

***Prihvatljive građevine i aktivnosti***

Prihvatljive su one aktivnosti koje se provode na građevinama javne namjene u vlasništvu prihvatljivih podnositelja ili u vlasništvu pravnih subjekata čiji su osnivači prihvatljivi podnositelji i u njihovom su većinskom vlasništvu ili suvlasništvu ili su javno dobro za opću uporabu na raspolaganju su široj lokalnoj zajednici i čija će provedba pridonijeti povećanju standarda komunalne, socijalne, javne i gospodarske infrastrukture.

Aktivnost se smatra prihvatljivom ukoliko:

* pridonosi cilju Programa,
* je opravdan njezin opseg prema broju stanovnika kojima treba služiti, odnosno ekonomski je isplativa u odnosu na trošak,
* udovoljava tehničkim normama i standardima Republike Hrvatske,
* je spremna za provedbu, odnosno ima potrebnu tehničku dokumentaciju i dokumentaciju za provedbu postupka javne nabave te koja je dostupna podnositelju zahtjeva.

Prihvatljive su građevine iz područja unapređenja komunalne, socijalne i javne infrastrukture te pripreme infrastrukture kao preduvjeta za ulaganja i gospodarski oporavak i to:

Prihvatljive su građevine iz područja:

1. **socijalna/društvena infrastruktura:**
* predškolske građevine (jaslice, dječji vrtići, male škole)
* školske građevine (osnovne škole, srednje škole, visoke škole, specijalne škole, školsko-sportske dvorane i igrališta)
* domovi za starije i nemoćne osobe
* građevine zdravstvene zaštite i socijalne zaštite
1. **javna infrastruktura:**
* građevine za zadovoljenje društvenih i kulturnih potreba (domovi kulture, društveni

 domovi, knjižnice, muzeji i slične građevine društvene namjene)

* dječja igrališta i igraonice
* parkovi i trgovi u naseljima
* druge građevine javne namjene (građevine javne uprave, sportske građevine, mrtvačnice, platoi i ograde oko groblja)
1. **komunalna infrastruktura:**
* sekundarne (lokalne) vodovodne mreže za opskrbu pitkom vodom, uz uvjet da je sekundarna mreža spojena na vodoopskrbni sustav u funkciji
* sustavi oborinske i fekalne odvodnje malog promjera uz uvjet da je sustav spojen na glavnu kanalizacijsku mrežu
* nerazvrstane ceste i ulica u naseljima (uključujući male mostove, odvodnju prometnica, potporne i zaštitne zidove, kružne tokove)
* nerazvrstane ceste izvan naselja
* parkirališta, ugibališta i stajališta javnog prijevoza
* nogostupi i biciklističke staze u/između naselja
* plinske mreže i niskonaponske mreže
1. **zaštita okoliša, energetska učinkovitost i obnovljivi izvori energije:**
* sanacija klizišta i sprječavanje erozije
* javna rasvjeta (proširenje mreže, zamjena postojeće rasvjete ekološki prihvatljivom)
* povećanje energetske učinkovitosti građevina (poboljšanje fizikalnih svojstava zgrade: vanjska ovojnica, zamjena otvora i krovišta; poboljšanje sustava grijanja i hlađenja; uređenje kotlovnica)
* punionice električnih vozila
1. **gospodarska infrastruktura:**
* pristupne cesta do postojećih poslovnih zona
* komunalna infrastruktura (vodovod, odvodnja, energetske i komunikacijske mreže) do postojeće poslovne zone
* prenamjena građevina u vlasništvu podnositelja za obavljanje gospodarskih aktivnosti
* građevine namijenjene promociji i plasmanu lokalnog područja (tržnice, etno i tematske kuće i sl.)
* infrastrukturne građevine u svrhu jačanja turističke ponude (šetnice, poučne staze, vidikovci, žičare, biciklističke staze izvan naselja, tematski parkovi, mala priobalna infrastruktura i sl.)

***Neprihvatljive aktivnosti:***

* Kupnja opreme ili vozila
* Kupnja strojeva
* Postavljanje horizontalne i vertikalne signalizacije, košenje bankina, krpanje udarnih rupa *(ukoliko su iste glavne aktivnosti projekta)*
* Opremanje građevina mobilnim namještajem i opremom
* Otkup zemljišta ili zgrada
* Hortikultura (sadnja bilja)-*(ukoliko je isto glavna aktivnost projekta)*
* Aktivnost koja ugrožava okoliš i potiče odbijanje određenih društvenih ili etničkih skupina
* Projekt kojim se ne poštuju planirani trendovi regionalnog razvoja
* Aktivnost koja nadilazi upravne ili financijske mogućnosti podnositelja zahtjeva
* Izrada prostorno planske i projektno tehničke dokumentacije *(ukoliko je isto glavna aktivnost projekta)*
* Provedba postupaka javne nabave
* Uvođenje kućnih priključaka komunalne infrastrukture
* Uređenje groblja (staze) i izgradnja betonskih okvira za grobnice
* Izgradnja i sanacija bazena i teniskih terena i sl.

Prema Programu nisu prihvatljive aktivnosti na projektima za koje je predviđeno financiranje iz ESI fondova (OPKK i Ruralni razvoj).

Neprihvatljive su i sve aktivnosti koje su u suprotnosti s važećim zakonima Republike Hrvatske.

**2.1.6. Prihvatljivi troškovi**

Prilikom dodjele financiranja u obzir se mogu uzeti samo troškovi za koje se utvrdi da su prihvatljivi. Troškovi projekta iskazuju se u Dodatku C - Proračun projekta (u nastavku teksta: Proračun projekta) koji predstavlja procjenu troškova i gornju granicu za prihvatljive troškove.

Podatci navedeni u Proračunu projekta trebaju odgovarati podatcima navedenim u točki 4.1. Prijavnog obrasca.

Prihvatljivim se smatraju troškovi koji su:

* neophodni za provođenje projekta i u skladu su s principima dobrog financijskog upravljanja, posebno u odnosu na novčane iznose i isplativost troškova,
* nastali u prihvatljivom provedbenom razdoblju od strane izvoditelja radova/usluga, na temelju sklopljenih važećih ugovora s Korisnikom ili njegovim partnerom i u skladu s tehničkom dokumentacijom i troškovnikom radova,
* dostavljeni po situacijama/računima za stvarno izvedene radove/usluge,
* evidentirani u poslovnom izvješću i poreznoj dokumentaciji Korisnika ili partnera, uz uvjet da ih se može provjeriti, identificirati te potkrijepiti izvornim dokumentima.

Prihvatljivi troškovi su:

* Trošak pripreme projektno-tehničke dokumentacije (ukoliko isto nije jedini trošak projekta)
* Trošak izvođenja radova (ukupni izravni troškovi koji nastaju na provedbi projekta)
* Trošak usluga nadzora gradnje
* Trošak opremanja objekata
* Trošak PDV-a (ukoliko je primjenjivo)

Troškovi projekta iskazuju se u Proračunu projekta.

Proračun projekta podijeljen je u dva dijela:

* Specifikacija po vrstama radova s predviđenim troškovima
* Prikaz strukture financiranja (Ministarstvo, podnositelj zahtjeva, ostali izvori).

Specifikacija po vrstama radova s predviđenim troškovima treba biti u cijelosti popunjena, na način da se izravni radovi specificiraju po vrstama (pripremni, zemljani, betonski, armirački, zidarski, tesarski, krovopokrivački, limarski radovi te razne vrste obrtničkih i instalaterskih radova kao i opremanje građevina fiksnom opremom za objekte visokogradnje, a pripremni, zemljani radovi te ostale pripadajuće vrste radova za objekte niskogradnje). U specifikaciji se navode i ostali prihvatljivi troškovi (izrada projektne dokumentacije, stručni nadzor gradnje, opremanje i PDV) ukoliko su uključeni u projekt.

Prihvatljivim troškovima smatrat će se i troškovi nastali na nastavku već započetog projekta i to po situacijama koje su ispostavljene Korisnicima u provedbenom razdoblju.

Ukoliko se u procesu provjere projekta iskaže potreba za provjerom iznosa troškova, Ministarstvo može tražiti pojašnjenje te uvesti određena ograničenja. Moguće promjene Proračuna projekta ne smiju voditi povećanju traženog iznosa financiranja od strane Ministarstva te je stoga u interesu podnositelja zahtjeva prikazati stvaran izračun troškova.

***Neprihvatljivi troškovi***

Nisu prihvatljivi sljedeći troškovi:

* trošak provedbe postupka javne nabave
* dugovi ili naknade za gubitke ili dugovanja;
* dugovanja za kamate i rate odobrenih kredita;
* stavke već financirane iz drugih izvora;
* kupnja zemljišta ili zgrade;
* gubitci na tečajnim razlikama.

***Dopušteni udio Korisnika u financiranju Projekta***

Dopušteni udio Korisnika u financiranju Projekta je novčani udio iz vlastitog izvora ili kredita, osim iz drugog izvora navedenog u Proračunu projekta i od ugovornog izvoditelja.

Ukoliko je podnositelj zahtjeva u Proračunu projekta naveo i drugi izvor financiranja, Ministarstvo će prihvatiti ukupni iznos Proračuna projekta. Drugi izvor financiranja uzima se samo kao informacija, a omjer financiranja između Ministarstva i Korisnika utvrđuje se u odnosu na Proračun projekta umanjen za iznos drugog izvora financiranja.

U slučaju da podnositelj zahtjeva ne prijavi drugi izvor, a Ministarstvo naknadno utvrdi njegovo postojanje, umanjit će ukupni iznos Projekta za iznos financiran iz drugog izvora.

**2.2 POSTUPAK PODNOŠENJA ZAHTJEVA**

**2.2.1. Obrazac prijave za dodjelu financiranja**

Podnositelj zahtjeva u prijavi za dodjelu financiranja mora isključivo koristiti obrasce priložene u ovim Smjernicama (Dodatak A - Kontrolni obrazac, Dodatak B - Prijavni obrazac, Dodatak C - Proračun projekta)te ih u cijelosti popuniti.

Zahtjev mora biti popunjen na hrvatskom jeziku.

Zahtjev treba popuniti precizno i što jasnije kako bi mogao biti pravilno vrednovan. Podnositelj zahtjeva treba navesti dovoljno podataka kako bi zahtjev bio jasan, posebno dio kojim se opisuje kako će se ostvariti cilj projekta, korist koja će iz njega proizaći i na koji je način to relevantno za ostvarenje ciljeva i prioritete Programa.

Ministarstvo će pojašnjenje zatražiti samo u slučajevima kada dostupne informacije nisu jasne te nije moguće donijeti objektivnu odluku.

**2.2.2. Način podnošenja zahtjeva**

Zahtjev se šalje u zatvorenoj omotnici koja na vanjskoj strani mora sadržavati puni naziv i adresu podnositelja zahtjeva, preporučenom pošiljkom ili dostavom u pisarnicu Ministarstva, obvezno uz naznaku: **POZIV za financiranje projekata prema „Programu za poboljšanje infrastrukture na područjima naseljenim pripadnicima nacionalnih manjina“- NE OTVARATI,** na adresu:

**Ministarstvo regionalnoga razvoja i fondova Europske unije**

**UPRAVA ZA POTPOMOGNUTA PODRUČJA**

**Miramarska cesta 22**

**10000 Zagreb**

**2.2.3.**  **Rok za podnošenje zahtjeva**

**Podnositelji podnose zahtjev za financiranje najranije od 1. lipnja 2021. godine do najkasnije 21. lipnja 2021. godine.**

Valjanim zahtjevima smatrat će se zahtjevi dostavljani u pisarnicu Ministarstva do 16:00 sati 21. lipnja 2021. godine, odnosno preporučene pošiljke s poštanskim štambiljem zaključno s navedenim datumom

**2.2.4. Dodatne informacije**

Za sva pitanja i informacije osobe za kontakt u Ministarstvu su:

~~marko.cobankovic@mrrfeu.hr~~

-Zoran Žagrić, tel: 01/6472 510, e-mail: zoran.zagric@mrrfeu.hr zoran.zagric@mrrfeu.hr

-Ivana Toš, tel: 01/6468-940, e-mail: ivana.tos@mrrfeu.hr

Poziv za iskaz interesa s prilozima (Dodatak A, Dodatak B, Dodatak C) i Smjernice za podnositelje zahtjeva dostupni su na mrežnoj stranici Ministarstva regionalnoga razvoja i fondova Europske unije: [www.razvoj.gov.hr](http://www.razvoj.gov.hr/) pod nazivom **POZIV za financiranje projekata prema „Programu** **za poboljšanje infrastrukture na područjima naseljenim pripadnicima nacionalnih manjina“.**

**3. POSTUPCI DO DODJELE SREDSTAVA**

Svi pravovremeni zahtjevi bit će pregledani te će se utvrditi njihova prihvatljivost. Svi prihvatljivi projektni prijedlozi bit će vrednovani od strane Povjerenstva za odabir projekata (u daljnjem tekstu: Povjerenstvo).

***3.1 ZAPRIMANJE, OTVARANJE, ADMINISTRATIVNA PROVJERA I PROVJERA***

***PRIHVATLJIVOSTI ZAHTJEVA***

U postupku otvaranja zahtjeva i administrativne provjere utvrdit će se udovoljavaju li pristigli zahtjevi postavljenim administrativnim uvjetima i uvjetima prihvatljivosti.

Utvrđuje se sljedeće:

* **Pravodobnost zahtjeva**: zahtjev koji nije dostavljen u roku bit će odbačen.
* **Kompletnost zahtjeva**: zahtjev koji nije dostavljen u skladu s uvjetima iz Dodatka A.

 (nisu dostavljeni svi prilozi) bit će odbačen.

* **Prihvatljivost zahtjeva:** zahtjev koji ne udovoljava traženim uvjetima prihvatljivosti

 iz točke 2.1. bit će odbačen.

* **Popunjenost priloga** (Dodatak A, Dodatak B, Dodatak C): zahtjev koji sadrži

 nepotpuno ispunjene obrasce, ukoliko se radi o važnom podatku bit će odbačen.

Ukoliko se radi o manjim nejasnoćama, Ministarstvo ima pravo zatražiti dopune i pojašnjenja. Ukoliko je neko pitanje u Prijavnom obrascu neprimjenjivo za predloženi projekt, obvezno ga označiti kraticom NP (nije primjenjivo).

Podnositelju zahtjeva koji podnese više od jednog zahtjeva u daljnju proceduru uputit će se prvi zahtjev prema redoslijedu otvaranja.

Svakom zaprimljenom zahtjevu dodijelit će se referentni broj koji podnositelj zahtjeva/ Korisnik treba koristiti u daljnjoj korespondenciji s Ministarstvom.

Povjerenstvo, nakon provedbe ovog postupka, sastavlja Izvješće o procjeni - Otvaranje i administrativna provjera.

Popis svih zaprimljenih zahtjeva s dodijeljenim referentnim brojevima, pregled projektnih prijedloga koji se upućuju u postupak vrednovanja te pregled zahtjeva koji se odbacuju s razlogom odbacivanja, Ministarstvo će objaviti na svojoj službenoj mrežnoj stranici: [www.razvoj.gov.hr](http://www.razvoj.gov.hr).

***3.2 VREDNOVANJE PROJEKTNIH PRIJEDLOGA***

Vrednovanje projektnih prijedloga i donošenje Prijedloga za odabir u nadležnosti je Povjerenstva. Povjerenstvo je neovisno i imenuje ga ministrica regionalnoga razvoja i fondova Europske unije (u nastavku teksta: Ministrica). U rad Povjerenstva mogu se, po potrebi, uključiti stručne osobe za koje predsjednik Povjerenstva utvrdi da je njihovo sudjelovanje neophodno pri obavljanju određenih zadaća Povjerenstva, ali bez prava odlučivanja.

U I. fazi vrednovanja dodjeljuju se bodovi svakom projektnom prijedlogu u skladu s kriterijima utvrđenim u tabličnom prikazu *„Kriteriji bodovanja projektnih prijedloga“,* a koji se nalazi u prilogu ovih Smjernica.

Projektni prijedlog u I. fazi mora ostvariti najmanje 45 bodova kako bi bio upućen u II. fazu vrednovanja.

U II. fazi vrednovanja Povjerenstvo dodjeljuje dodatne bodove u rasponu od 1 do 21, u skladu s ocjenom u kolikoj mjeri projektni prijedlog doprinosi razvoju i održivosti lokalne zajednice, njegovom utjecaju na širu zajednicu te o potrebi završetka i stavljanja u funkciju već započetih projekata.

Nakon provedenog postupka vrednovanja Povjerenstvo sastavlja Izvješće o procjeni - Prijedlog za odabir, u kojemu predlaže Listu prijedloga za odabir. Prema prijedlogu Povjerenstva Ministrica donosi Odluku o odabiru projekata

***3.3 ODABIR PROJEKATA***

Listu prijedloga za odabir čine najbolje bodovani projektni prijedlozi po pojedinim skupinama

prema indeksu razvijenosti. Broj projektnih prijedloga i iznos financiranja utvrđuju se ovisno

o raspoloživim sredstvima Programa i u skladu s raspoređenim sredstvima po skupinama.

Na prijedlog Povjerenstva, Ministrica će donijeti Odluku o odabiru projekata na temelju koje će se s Korisnicima sklopiti Ugovori o financiranju.

Lista odobrenih projekata bit će objavljena na službenoj mrežnoj stranici Ministarstva [www.razvoj.gov.hr](http://www.razvoj.gov.hr).

Svi prihvatljivi projektni prijedlozi koji su zadovoljili bodovni prag u postupku bodovanja

(najmanje 45 bodova), a neće biti odabrani u prvom krugu odabira, činit će Rezervnu listu

projekata. Ukoliko se neki od odabranih projekata neće moći provesti ili se na pojedinim

projektima postignu uštede Ministrica može, na prijedlog Povjerenstva, sukcesivno donositi

odluku o odabiru projekata s Rezervne liste projekata.

U sukcesivnom odabiru odabrat će se projekti koje su podnositelji već započeli i nalaze se u

fazi provedbe koja jamči završetak radova i stavljanje objekta u funkciju do roka za provedbu

Programa.

1. **UGOVOR O FINANCIRANJU**

Ugovorom se utvrđuje iznos odobrenih sredstava financiranja, uvjeti i način korištenja kao i sve ostale ključne obveze dionika.

Odobreni iznos financiranja predstavlja najviši iznos kojim Ministarstvo može financirati Projekt u provedbenom razdoblju.

Korisnik je dužan o svim promjenama u provedbi Ugovora pravovremeno obavijestiti Ministarstvo. Sve dopune ili izmjene Ugovora moraju se provesti kao pisani dodatci Ugovoru.

***4.1 OBAVEZE KORISNIKA I ZAŠTITNI MEHANIZMI***

Nakon potpisivanja Ugovora, Korisnik dostavlja bjanko zadužnicu kao jamstvo za dobro izvršenje Ugovora, ovjerenu kod javnog bilježnika, na iznos odobrenog financiranja, uvećan za 10% te potpisanu i pečatom ovjerenu Izjavu o nepostojanju dvostrukog financiranja kojom odgovorna osoba Korisnika izjavljuje da aktivnosti uključene u Projekt i troškovi vezani uz iste ne podliježu dvostrukom financiranju iz drugih projekata, programa ili sustava financiranja iz javnih sredstava državnog proračuna i/ili proračuna Europske unije.

Nakon provedenog postupka nabave Korisnik će izraditi Revidirani proračun projekta kojim će se utvrditi omjer financiranja između Ministarstva i Korisnika u realizaciji Projekta, pri čemu postotak financiranja Ministarstva ne može biti veći od traženog iznosa izraženog u postotku u Proračunu projekta i točki 3.1. c) Prijavnog obrasca.

Konačni iznos financiranja utvrdit će se po ispostavi posljednjeg Zahtjeva za plaćanje/nadoknadu sredstava za izvedene radove/izvršene usluge u provedbenom razdoblju.

U slučaju kada je konačna vrijednost Projekta manja od utvrđene u Revidiranom proračunu, postotak financiranja Ministarstva ne može biti veći od traženog u točki 3.1.c) Prijavnog obrasca.

***4.2 PROVEDBA PROJEKTA***

Ukoliko Korisnik ne provede Projekt u skladu s Ugovorom preuzetim obvezama, Ministarstvo zadržava pravo obustave isplata i/ili raskid Ugovora.

Ako Korisnik ne ispunjava uvjete iz Ugovora, udio Ministarstva može biti smanjen i/ili Ministarstvo može zatražiti cjelokupni ili djelomični povrat već isplaćenih sredstava ili naplatu bjanko zadužnice.

***Provedbeni ugovori***

Za sve provedbene ugovore Korisnik mora provesti postupak javne nabave u skladu s važećim Zakonom o javnoj nabavi i pravilima o transparentnosti i jednakom odnosu prema svim potencijalnim ugovarateljima, pri čemu se treba izbjegavati sukob interesa.

***Nabava***

Nakon provedenog postupka nabave, a najkasnije uz prvi Zahtjev za plaćanje/nadoknadu sredstava Korisnik dostavlja Ministarstvu potpisanu i pečatom ovjerenu Izjavu da su svi postupci nabave za Projekt provedeni u skladu s važećim zakonskim i podzakonskim propisima iz područja javne nabave.

Nakon zaprimljenih obavijesti o provedenom postupku nabave i saznanja o mogućim uštedama, Ministarstvo može izvršiti preraspodjelu potencijalno neiskorištenih sredstva na projekte s Rezervne liste projekata.

Ukoliko nadležna tijela utvrde nepravilnost u postupku nabave, Ministarstvo će od Korisnika zatražiti povrat dobivenih sredstava, a ukoliko Korisnik ne udovolji tom zahtjevu, Ministarstvo će aktivirati bjanko zadužnicu.

***Dodatne informacije***

U svakome trenutku provedbe Projekta Ministarstvo može zatražiti dodatne informacije od Korisnika. Također, Korisnik može zatražiti od Ministarstva dodatna pojašnjenja o provedbi.

***Izvješća***

Sva izvješća moraju biti na hrvatskom jeziku. Uz svaki Zahtjev za plaćanje/nadoknadu sredstava, pored obračunske dokumentacije Korisnik je obvezan dostaviti popunjene i ovjerene obrasce Periodičnog izvješća o provedbi projekta i Financijsko izvješće.

***Plaćanje***

Nakon što su ispunjeni uvjeti iz Ugovora, Ministarstvo obavlja plaćanje na račun Korisnika prema dostavljenom Zahtjevu za plaćanje/nadoknadu sredstava za stvarno izvedene radove/izvršene usluge na Projektu.

Uz svaki Zahtjev za plaćanje/nadoknadu sredstava Korisnik je obavezan dostaviti jedan primjerak izvorne obračunske dokumentacije, potpisane i pečatom ovjerene od strane stručnog nadzora i Korisnika, Izjavu o izvedenim radovima kao i sve ostale priloge u skladu s Ugovorom o financiranju.

Ukoliko Korisnik dostavlja Zahtjev za nadoknadu sredstava, pored prethodno navedene dokumentacije, obvezan je dostaviti izvadak o stanju i promjenama na transakcijskom računu kojim dokazuje da je izvedene radove/usluge na Projektu platio s aktivnosti predviđene za provedbu projekta.

Ukoliko Korisnik dostavlja Zahtjev za plaćanje, Ministarstvo će izvršiti uplatu sredstava financiranja na njegov račun, a Korisnik je dužan izvršiti prijenos cjelokupnog iznosa uplaćenih sredstava na račun izvoditelja radova/usluga te o istome izvijestiti Ministarstvo prilikom dostave slijedećeg Periodičnog izviješća ili Završnog izviješća.

***Nadzor***

Ministarstvo vrši redovni nadzor nad provedbom Projekta, a Korisnik je obvezan provoditi detaljni nadzor te osigurati stručni nadzor nad provedbom projekta.

Korisnik je dužan omogućiti predstavnicima Ministarstva uvid u svu dokumentaciju vezanu uz provođenje Projekta kao i periodičnu kontrolu Projekta na terenu. Predstavnici Ministarstva obavljaju pregled Projekta na terenu.

***Vidljivost***

Za dodijeljeno financiranje Korisnik je dužan osigurati javno informiranje o dodijeljenim sredstvima za provedbu Projekta i na taj način stvoriti njegovu prepoznatljivost u lokalnoj zajednici (primjerenom oznakom na financiranoj građevini, u izviješćima ili objavama koje proizlaze iz Projekta ili tijekom javnih događanja vezanih uz Projekt i slično).

**5. POPIS PRILOGA**

Prilog 1 : Dodatak A - Kontrolni obrazac

Prilog 2 : Dodatak B - Prijavni obrazac

Prilog 3 : Dodatak C - Proračun projekta

Prilog 4 : Kriteriji bodovanja projektnih prijedloga